stanford-oval/wikipedia huggingface dataset:
Palvonta

Palvonta on yliluonnollisen tahon, kuten jumalan palvelemista eli toimintaa, jolla yliluonnollista tahoa pyritään miellyttämään. Tarkoituksena on usein saada jotain takaisin, esimerkiksi yliluonnollisen olennon apua tai paremmat oltavat kuoleman jälkeen tai seuraavassa elämässä. Toisinaan uskonnollisen kaltaisesti voidaan palvoa myös kunnioitettuja maallisia tahoja, kuten johtajia.
Palvonnan tapoja ovat esimerkiksi palvontamenot eli rituaalit ja seremoniat ja sanalliset yhteydenotot yliluonnolliseen tahoon, kuten loitsut ja rukoukset. Hyvin yleinen palvontameno monissa uskonnoissa on uhraus.
Palvottavia tahoja eri uskonnollisissa perinteissä ovat esimerkiksi jumalat, toteemieläimet, haltijat, vainajat, jumalallisiksi korotetut ihmiset (esimerkiksi faarao, tietäjä), eläimet, taivaankappaleet ja pyhät luonnonkohteet (esimerkiksi pyhä vuori). Tosin fyysisten kohteiden palvonta on useimmiten vertauskuvallista, todellisuudessa palvonta kohdistuu fyysiseen kohteeseen liittyvään henkiolentoon.
Yutaka Ikeuchi

| Henkilötiedot |
| --- | --- | --- |
Koko nimi: Yutaka Ikeuchi
Syntymäaika: 25. elokuuta 1961 (ikä 63)
Syntymäpaikka: Aichi, Japani
Kansalaisuus:  Japani
Pelipaikka: Puolustaja
Pituus: 175 cm
Seurat
| Vuodet | Seura | O (M) |
| 1980 1981–1993 | Toyoda Automatic Loom Works Fujita Industries |  |
Maajoukkue
| 1983–1985 | Japani | 8 (0) |
Yutaka Ikeuchi (jap. 池内 豊, Ikeuchi Yutaka; s. 25. elokuuta 1961 Aichi) on japanilainen entinen jalkapalloilija.
Jalkapallomaajoukkue

Ikeuchi debytoi Japanin maajoukkueessa helmikuussa 1983. Hän on pelannut kahdeksan maaottelua.
Aiheesta muualla

National Football Teams
Pekka Heinonen

Pekka Kalevi Heinonen (19. kesäkuuta 1940 Helsinki – 22. helmikuuta 2017) oli suomalainen uimahyppääjä.
Heinonen osallistui Rooman kesäolympialaisiin 1960 ja sijoittui kerroshypyissä 26:nneksi. PM-kisoissa hän sijoittui viidenneksi vuonna 1969. SM-kilpailuissa hän voitti kerroshypyissä kultaa vuosina 1960, 1969, 1970 ja 1977 ja hallissa kultaa 1969 ja 1970.
Heinonen edusti Helsingin Uimareita, Härveliä ja Vantaan Palloa, jonka yksi perustajäsen hän oli.
Pellehyppääjänä Heinonen käytti taiteilijanimeä ”Suolattu Lahna”.
Heinosen kaksoisveli Lauri ja toinen veli Esa olivat myös uimahyppyjen SM-mitalisteja. Kolmas veli Paavo pelasi jalkapallomaalivahtina SM- ja maajoukkuetasolla.
Åsane Tidende

| Åsane Tidende |
| --- | --- |

Lehtityyppi:  paikallislehti
Kustantaja:  Amedia
Levikki:  1 334 (2021)
Perustettu:  1993
Päätoimittaja:  Thomas Gangstøe
Kotikunta:  Bergen
Kotimaa:  Norja
Ilmestymistiheys:  ke
Kieli:  norja
Aiheesta muualla
Kotisivu
Åsane Tidende on Bergenissä ilmestyvä kaupunginosalehti, joka on perustettu vuonna 1993. Lehti ilmestyy keskiviikkoisin ja kuuluu Amedia-konserniin.
Aiheesta muualla

Lehden verkkosivut (norjaksi)
Åsarna

| Åsarna |
| --- | --- |

 Åsarna
 Koordinaatit: 62°38′45″N, 14°22′08″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Berg
Väkiluku (2016):  280
Infobox OKVirheellinen NIMI-arvo: 
Åsarna on taajama Bergin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 280 asukasta vuonna 2016.
Aiheesta muualla

Kuvia tai muita tiedostoja aiheesta Åsarna Wikimedia Commonsissa
École des hautes études en sciences sociales

EHESS
École des hautes études en sciences sociales (EHESS) on yksi valikoivimmista ja arvostetuimmista yhteiskuntatieteiden grandes écoleseista Pariisissa, Ranskassa. Se on yksi Ranskan grands établissementeista.
EHESS oli alun perin École pratique des hautes étudesin osasto, joka perustettiin vuonna 1868 tarkoituksenaan kouluttaa akateemisia tutkijoita. Siitä tuli itsenäinen laitos vuonna 1975. Nykyään sen tutkimus kattaa taloustieteen ja rahoituksen, kognitiivisten tieteiden, humanististen tieteiden ja politiikan alat, kuten tieteet, sovellettu matematiikka ja tilastotiede, kehitystutkimukset, sosiologia, antropologia, historia, musiikkitiede ja yhteiskuntatieteiden filosofia.
Kuuluisia professoreita

Risto Alapuro, suomalainen sosiologi
A. J. Greimas, Ranskan tunnetuimpia semiootikkoja
Brian Stock, yhdysvaltalainen historioitsija
Alain Touraine, ranskalainen sosiologi
Thomas Piketty, ranskalainen ekonomisti
Jean Tirole, ranskalainen ekonomisti
Pierre Bourdieu, ranskalainen sosiologi
Paul Nipkow

Paul Nipkow
Paul Nipkow (22. elokuuta 1860 – 24. elokuuta 1940) oli saksalainen insinööri, joka on keksinyt television alkumuodon Nipkowin levyn.
Hän sai sille patentin, mutta levy kuitenkin hylättiin jo television historian alkuvaiheissa.
Paul Nguyên Binh Tinh

Paul Nguyên Binh Tinh
Paul Nguyên Binh Tinh PSS (30. kesäkuuta 1930 Phát Diệm – 21. marraskuuta 2023 Đà Nẵng) oli vietnamilainen roomalaiskatolinen piispa. Hänet vihittiin papiksi 31. toukokuuta 1960 ja nimitettiin Ðà Nangin hiippakunnan koadjuuttoripiispaksi 10. toukokuuta 2000. Piispaksi vihkiminen seurasi 30. kesäkuuta. Pääkonsekraattorina toimi François Xavier Nguyên Quang Sách, jota avustivat Paul Bùi Van Ðoc ja Pierre Trân Thanh Chung.
Nguyên Binh Tinh jäi eläkkeelle 13. toukokuuta 2006.
Palya bareli

| Palya bareli> Tiedot |
| --- | --- |
Alue:  Maharashtra, Madhya Pradesh (Intia)
Puhujia:  10 000 (2000)
Kirjaimisto:  devanagari
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet keskinen ryhmä bhil-kielet
ISO 639-3:  bpx
 Ohje 
Palya bareli on indoarjalainen kieli, jota puhutaan Intiassa Maharashtran ja Madhya Pradeshin osavaltioissa. Se kuuluu bhil-kielten ryhmään ja on läheistä sukua muun muassa bhilille ja kahdelle muulle bareli-nimiselle kielelle, pauri barelille ja rathwi barelille.
Pekka Heikkinen (arkkitehti)

Pekka Heikkinen (s. 17. elokuuta 1960 Helsinki) on suomalainen arkkitehti ja Aalto-yliopiston puurakentamisen professori. Heikkinen valmistui arkkitehdiksi Teknillisestä korkeakoulusta vuonna 1991 ja on opettanut Aalto-yliopistossa vuodesta 1995. Hänet nimitettiin professoriksi vuonna 2008.
Pekka Heikkinen

Pekka Heikkinen voi tarkoittaa ainakin seuraavia:
P. V. (Pekka Ville) Heikkinen, (1883–1959), kansanedustaja, ministeri ja maaherra
Pekka Heikkinen (s. 1970), näyttelijä
Pekka Heikkinen, arkkitehti, puurakentamisen professori Aalto-yliopistossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pekka Heikkinen”, voi hakea sivunnimihaulla, laajalla sivunnimihaulla tai tekstihaulla.
École Suisse d'Archéologie en Grèce

| École Suisse d'Archéologie en Grèce |
| --- | --- |
 Koulun kaivaustalo Eretrian arkeologisen alueen yhteydessä.
Sijainti:  Skaramagká 4B, Ateena, Kreikka
Koordinaatit:  37°59′27″N, 23°43′50″E
Tyyppi:  arkeologinen instituutti
Perustettu:  1975
Verkkosivut
École Suisse d'Archéologie en Grèce (saks. Schweizer Archäologische Schule in Griechenland, ital. Scuola Elvetica d'Archeologia in Grecia, ESAG/SASG/SEAG; kreik. Ελβετική Αρχαιολογική Σχολή, Elvetikí Archaiologikí Scholí, ”Sveitsiläinen arkeologinen koulu Kreikassa”) on sveitsiläinen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.
Instituutti on perustettu virallisesti vuonna 1975. Se on suorittanut kaivauksia Eretriassa Euboialla jo vuodesta 1964. Instituutti toimii Ateenassa Kansallisen arkeologisen museon lähellä sijaitsevassa rakennuksessa. Lisäksi sillä on vakituinen kaivaustalo Eretrian arkeologisen alueen yhteydessä.
Aiheesta muualla

Ελβετική Αρχαιολογική Σχολή στην Ελλάδα - Swiss School of Archaeology in Greece
Škoda Fabia S2000

Jan Kopecký vuonna 2009.
Škoda Fabia S2000 on Škoda Motorsportin ralliauto Super 2000 -luokkaan. Autossa on kaksilitrainen vapaasti hengittävä moottori, joka tuottaa 280 hevosvoimaa tehoa.
Autolla voitettiin mestaruudet SWRC-sarjassa vuonna 2011, IRC-sarjassa kolmena vuotena peräkkäin vuosina 2010, 2011 ja 2012, rallin EM-sarjassa vuosina 2012, 2013 ja 2014, sekä Aasian-Tyynenmeren rallisarjassa useana vuonna.
Aiheesta muualla

Tulokset eWRC-sivustolla (englanniksi)
Škoda Garde

| Škoda Garde |
| --- | --- |

Valmistustiedot
Valmistusmaa:   Tšekkoslovakia
Valmistaja:  AZNP
Valmistusvuodet:  1981–1984
Muut nimet:  Škoda Rapid
Korimalli:  2-ovinen coupé
Luokka:  C-segmentti
Edeltäjä:  Škoda 110 R
Seuraaja:  Škoda Rapid
Teknisesti samankaltaisia:  Škoda 120
Tekniset tiedot
Moottori:  R4
Iskutilavuus:  1,2 l
Polttoaine:  bensiini
Vetotapa:  takaveto
Vaihteisto:  4-vaihteinen manuaali
Škoda Garde on AZNP:n vuosina 1981–1984 valmistama takamoottorinen coupé-korinen automalli. Se korvasi edeltäneen Škoda 110 R -mallin ja seuraajaksi tuli Škoda Rapid. Saksassa Gardea myytiin Škoda Rapid -nimisenä.
Gardessa oli 1,2-litrainen bensiinimoottori, jonka teho oli 54 hevosvoimaa. Voimansiirtona oli nelivaihteinen manuaalivaihteisto.
Aiheesta muualla

Kuvia tai muita tiedostoja aiheesta Škoda Garde Wikimedia Commonsissa
Škodan automallit
| --- | --- |
Nykyiset henkilöautomallit:   Enyaq  Fabia  Kamiq  Kamiq (Kiina)  Karoq  Kodiaq  Kushaq  Octavia  Rapid  Scala  Slavia  Superb 
Entiset mallit:   100/110  105/120  110 R  130  1000 MB  1200  440  450  Citigo  Favorit  Felicia  Forman  Garde  Octavia (1959)  Pickup  Popular  Praktik  Rapid (1935)  Rapid (1984)  Rapid (Intia)  Roomster  Superb (1934)  Yeti
Zabriskie Point (elokuva)

| Zabriskie Point |
| --- | --- |

Ohjaaja:  Michelangelo Antonioni
Käsikirjoittaja:  Michelangelo Antonioni Tonino Guerra Sam Shepard Franco Rossetti Fred Gardner Clare Peploe
Tuottaja:  Carlo Ponti
Säveltäjä:  Jerry García
Kuvaaja:  Alfio Contini
Leikkaaja:  Franco Arcalli
Tuotantosuunnittelija:  Dean Tavoularis
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Kesto:  107 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Zabriskie Point on italialaisen Michelangelo Antonionin Metro-Goldwyn-Mayer-yhtiölle Yhdysvalloissa tekemä kokeellinen draamaelokuva vuodelta 1970. Sen aiheena ovat Yhdysvaltain 1960-luvun lopun vaihtoehtoista elämäntapaa etsivät liikkeet ja poliittiset kuohunnat silloisen opiskelijasukupolven näkökulmasta.
Juoni

Elokuva alkaa radikaalien opiskelijoiden lakkokokouksesta Los Angelesissa. Eräs nuori mies Mark (Mark Frechette) poistuu kokouksesta turhautuneena sen päättämättömyyteen. Hän ostaa revolverin ja ajaa yliopistolle, jossa poliisi piirittää opiskelijoiden valtaamaa rakennusta ja yrittää saada valtaajat ulos. Mark ottaa aseensa esiin ja tähtää poliisia, mutta toinen luoti saavuttaa poliisin ensin. Mark pakenee paikalta. Samaan aikaan menestyvän kiinteistöyhtiön toimitusjohtajan (Rod Taylor) sihteeri Daria (Daria Halprin) lähtee ajamaan kaverinsa vanhalla Buickilla Los Angelesista kohti itää.
Mark pakenee kampukselta lentokentälle ja varastaa pienlentokoneen, jolla lähtee naisen tavoin Los Angelesista kohti itää. Aavikolla hän alkaa seurata ja ahdistella matalilla ylilennoillaan autolla etenevää Dariaa. Mark laskeutuu ja nuoret lähtevät Darian autolla yhdessä kohti Kuolemanlaakson karua Zabriskie Pointia. He polttavat marijuanaa ja rakastelevat hiekassa. Myöhemmin he hetkeksi eroavat, ja ohi ajava poliisi pysähtyy jututtamaan yksin aavikolla liikkuvaa naista. Taustalla Mark aikoo ampua poliisia WC-parakin suojista, mutta Daria on edessä. Darialle selviää, että Mark on etsintäkuulutettu poliisimurhasta. Mark päättää palata Los Angelesiin lentokoneella, joka on sillä aikaa maalattu hippikuvioin. Lentokentällä Mark saa surmansa poliisin luodeista poliisimurhasta etsintäkuulutettuna.
Myös Daria lähtee Buickillaan takaisin kohti Los Angelesia ja kuulee radiosta Markin kuolemasta. Hän ajaa pomonsa Lee Allenin hienoon rakennukseen vuorenrinteellä, jossa Allen paraikaa neuvottelee loistokiinteistöjen rakentamisesta aavikolle. Daria poistuu paikalta haaveillen, että räjäyttää rakennuksen ja kaiken mitä se edustaa.
Rooleissa

Zabriskie Pointin nimekkäin näyttelijä on MGM:n tuolloinen vakiokasvo Rod Taylor, kun taas pääparia esittämään Antonioni valitsi amatöörit, äitinsä tanssikoulun filmiltä löytyneen sanfranciscolaisen Daria Halprinin ja bussipysäkiltä löydetyn bostonilaisen kirvesmiehen Mark Frechetten. He rakastuivat myös tosielämässä ja asuivat jonkin aikaa Mel Lymanin johtamassa kulttiyhteisössä Bostonin liepeillä. Vuonna 1973 Frechette osallistui kultin tekemään pankkiryöstöön ja kuoli vankilassa 1975. Daria Halprin perusti taideterapeuttisen keskuksen ja oli nelisen vuotta naimisissa Dennis Hopperin kanssa. He saivat yhteisen tyttären.
Harrison Ford tekee elokuvan opiskelijamellakkakohtauksessa pienen kreditoimattoman roolin.
Tuotanto

Ennakkotieto Zabriskie Point -hankkeesta julkaistiin lokakuussa 1967. Niin ikään MGM:lle tehdyllä ja kaupallisesti menestyneellä Blow-Upilla suuren yleisön maineeseen noussut Antonioni oli ensin ajatellut tehdä elokuvan New Yorkissa, mutta  muutti tapahtumapaikan länsirannikolle ja Kuolemanlaaksoon. MGM luotti ohjaajaan ja antoi hänelle lähes rajattoman budjetin.
Jo ennen MGM-sopimuksen syntymistä Antonioni oli kierrellyt kuukausia ympäri Yhdysvaltoja tarinaa ja kuvauspaikkoja pohtien. Arizonan osavaltion Phoenixissä Antonio oli löytänyt sanomalehdestä uutisen, jonka mukaan muuan hippimies oli varastanut pienlentokoneen, maalannut siihen kukkia ja rauhanmerkkejä ja lennellyt ympäriinsä. Tästä käsikirjoitus alkoi vähitellen kehittyä, ja Antonioni tapasi monia radikaaliryhmien kuten Mustien panttereiden edustajia. 
Hän tapasi MGM:n tuottajan Harrison Starrin, jolla oli työn alla samantapainen käsikirjoitus, ja syntyi sopimus tehdä elokuva tuottaja Carlo Pontin kanssa MGM:lle. Näytelmäkirjailija Sam Shepard otettiin työstämään Antonionin käsikirjoitusta, mutta hänen näkemystään ei hyväksytty vaan tilalle otettiin poliittinen aktivisti Fred Gardner, joka hioi dialogia ja teki kohtauksiin pieniä muutoksia.
Elokuvan lopun räjäytyskuvia varten vuorenrinteen loistohuvilasta rakennettiin lähistölle kopio, ja räjäytystä kuvattiin yhtä aikaa 17 kameralla.
Musiikki

Valtaosa elokuvan musiikista on Pink Floydia. Elokuvan lopputekstien aikana soi Roy Orbisonin kirjoittama ja esittämä ”So Young (Love Theme from Zabriskie Point)”. Muita elokuvassa kuultavan musiikin esittäjiä ovat The Youngbloods, Kaleidoscope, Jerry García, Patti Page, Grateful Dead, The Rolling Stones ja John Fahey.
Vastaanotto

Elokuva sai Yhdysvalloissa tuoreeltaan huonon vastaanoton sekä kriitikoilta että yleisöltä amerikkalaisen yhteiskunnan vasemmistohenkisestä kritiikistään. Sen maine on kasvanut vasta myöhempinä vuosikymmeninä.
Helsingin Sanomien Mikael Fräntin mielestä elokuva on eurooppalaisen intellektuellin terãvã kommentti 1960-luvun lopun Yhdysvalloista, materialismin, kapitalismin ja teknologian tuhoamasta maasta. Vieraantuneisuuden kuvauksena se muistuttaa hänestä Antonionin aikaisempia teoksia, erityisesti elokuvaa Kuumetta (L’eclisse, 1963).
Brittiläisen The Guardian -sanomalehden Peter Bradshaw kirjoitti vuonna 2014 Antonionin kehittäneen elokuvassa erityisen dokumentaaris-surrealistisen maailmansa roolittamalla päätehtäviin tuntemattomia amatöörinäyttelijöitä ja käyttämällä todellisesta yliopistomielenosoituksesta kuvattua materiaalia. Hänen mielestään Zabriskie Point on parempi Antonioni-elokuva kuin Lontoossa tehty ja yleisön suosima Blow-Up (1966).
Paul Niemisto

Paul Niemisto on amerikansuomalainen puhallinorkesterikapellimestari ja vaskisoittaja. Hän opettaa apulaisprofessorina Minnesotan osavaltion Northfieldin kaupungissa sijaitsevassa St. Olaf Collegessa.
Niemisto on vieraillut Suomessa sekä vaskisoittajana ja opettajana vuodesta 1980 lähtien. Vuonna 1990 hän perusti USA:n Keskilännen pohjoisosista rekrytoidun Ameriikan Poijat (Boys of America) vaskiseitsikon, jonka usealla soittajalla on suomalaiset sukujuuret. Yhtyeestä on tullut tärkeä suomalaisen seitsikkoperinteen vaalija ja se on laatuaan ainoa Suomen rajojen ulkopuolella. AP on levyttänyt neljä albumillista suomalaista seitsikkomusiikkia "Finnish Brass In America","Finnish Brass In America II (Connections Finnish)","Finnish Brass in America III (and The Tango Queens)" sekä "Finnish Brass in America 4 (Immigrants)" ja kiertänyt Suomessa myös kolmasti, 1992, 1995 ja 2000.
Niemisto sai 1999 Fulbright Senior Scholar -stipendin ja sen turvin hän tutki Suomen Sota-arkiston nuottimateriaaleja. Hänelle myönnettiin seuraavana vuonna Sotilasansioristi tunnustukseksi vuosikymmenien mittaisesta opetus- ja tutkimusrupeamastaan. Niemisto on julkaissut useita puhallinmusiikkiaiheisia tutkimuksia sekä Suomesta että Pohjois-Minnesotan suomalaisista siirtolaisista ja Minnesotan yliopistolle tehty väitöskirja käsitteli suomalaisia siirtolaispuhallinorkestereita.
Aiheesta muualla

http://www.stolaf.edu/people/niemisto/
http://www.ameriikanpoijat.org/suomeksi.html (Arkistoitu – Internet Archive)
http://www.stolaf.edu/
Myllykangas (Alajärvi)

| Myllykangas |
| --- | --- |
 Myllykangas
 Koordinaatit: 63°01.173′N, 23°37.359′E 
Valtio:  Suomi
Maakunta:  Etelä-Pohjanmaa
Kunta:  Alajärvi
Hallinto:  
 – Asutustyyppi:  kylä
Infobox OKVirheellinen NIMI-arvo: 
Myllykangas on noin 350 asukkaan kylä Alajärven kaupungissa Etelä-Pohjanmaalla lähellä Lappajärven rajaa. Kylä sijaitsee Sinisen tien, valtatien 16 varrella, noin 11 kilometriä länteen Alajärven keskustasta.
Aiheesta muualla

Myllykankaan kyläyhdistyksen sivut (Arkistoitu – Internet Archive)
École centrale de Lyon

École centrale de Lyon on yliopisto Lyonsa, Rhône-Alpesssa.
Hän on TIME:n (Top International Managers in Engineering) jäsen. Se tunnetaan pääasiassa insinöörikoulutuksestaan, jonka opiskelijoita ja alumneja kutsutaan "centraliens".
Kuuluisia valmistuneita

Marc Riboud, ranskalainen valokuvaaja
Aiheesta muualla

Centrale Lyon kotisivut
Wikimedia Commonsissa on kuvia tai muita tiedostoja aiheesta .
Windows Vista

| Windows-versioiden markkinaosuudet työpöytätietokoneissa |
| --- | --- | --- | --- | --- |

| Windows 10 | Windows 10 |    | 71.76% | 71.76% |
| Windows 7 | Windows 7 |    | 13.06% | 13.06% |
| Windows 11 | Windows 11 |    | 10.07% | 10.07% |
| Windows 8.1 | Windows 8.1 |    | 3.07% | 3.07% |
| Windows 8 | Windows 8 |    | 1.38% | 1.38% |
| Windows XP | Windows XP |    | 0.40% | 0.40% |
| Muut | Muut |    | 0.26% | 0.26% |
Windows-versioiden markkinaosuudet työpöytätietokoneissa 9. toukokuuta 2022 StatCounterin ilmoittamana. Mukaan ei ole laskettu palvelimien eikä mobiililaitteiden käyttöjärjestelmiä.
| Windows-versioiden markkinaosuudet työpöytätietokoneissa |
| --- | --- | --- | --- | --- |

| Windows 10 | Windows 10 |    | 52,42 % | 52,42 % |
| Windows 7 | Windows 7 |    | 35,65 % | 35,65 % |
| Windows 8.1 | Windows 8.1 |    | 6,96 % | 6,96 % |
| Windows XP | Windows XP |    | 2,35 % | 2,35 % |
| Windows 8 | Windows 8 |    | 1,94 % | 1,94 % |
| Windows Vista | Windows Vista |    | 0,62 % | 0,62 % |
Windows-versioiden markkinaosuudet työpöytätietokoneissa joulukuussa 2018 StatCounterin ilmoittamana. Mukaan ei ole laskettu palvelimien eikä mobiililaitteiden käyttöjärjestelmiä.
Windows Vista on Microsoftin Windows-perheeseen kuuluva käyttöjärjestelmä henkilökohtaisille tietokoneille. Laitteisiin, joissa Vistaa käytetään, lukeutuvat koti- ja yritystyöpöytäkoneet, kannettavat tietokoneet sekä multimediatietokoneetselvennä. Ennen julkistamistaan 22. heinäkuuta 2005 Vista tunnettiin koodinimellä Longhorn.
Windows Vista valmistui 8. marraskuuta 2006, jolloin sen RTM-versio (release to manufacturing) laskettiin jakeluun. Vista julkaistiin maailmanlaajuisesti 30. tammikuuta 2007. Eräät myyntipaketit tulivat saataville MSDN- ja TechNet-tilaajille jo marraskuun 2006 aikana. Windows Vista julkaistiin yli viisi vuotta edellisen Windows-käyttöjärjestelmän, Windows XP:n julkaisun jälkeen, mikä on toistaiseksi pisin aika kahden peräkkäisen Windows-julkaisun välillä.
Windows Vistan tukiaika päättyi lopullisesti huhtikuussa 2017, joten käyttöjärjestelmään ei saa enää edes tietoturvapäivityksiä.
Vistaa pidetään yhtenä Microsoftin suurimmista epäonnistumisista. Järjestelmä ei ikinä yleistynyt niin laajasti kuin Microsoft olisi toivonut, ja käyttäjät hylkäsivät sen nopeasti. Vuotta ennen tukiajan päättymistä sen osuudeksi pöytäkoneissa arvioitiin 1,4 prosenttia. Jo vuonna 2001 julkaistua ja 15 vuotta vanhaa Windows XP -käyttöjärjestelmää käytettiin tuolloin vielä yli kymmenessä prosentissa pöytäkoneista.
Muutokset aiempaan versioon

Microsoftin mukaan Vistassa on satoja uusia ominaisuuksia ja toimintoja aikaisempiin Windows-versioihin nähden. Huomattavimmat näistä ovat päivitetty graafinen käyttöliittymä ja visuaalinen tyyli nimeltä Aero, tiedostojen ja toimintojen hakutoiminnot, uudet multimedian luomiseen tarkoitetut työkalut kuten Windows DVD Maker, sekä täysin uudelleensuunnitellut tietoliikenne-, ääni-, tulostus- ja videoalijärjestelmät. Vista pyrkii myös lisäämään koti- ja yritystietokoneiden välistä yhteydenpitoa käyttämällä Peer-to-Peer-teknologiaa, joka helpottaa tiedostojen ja digitaalisen median jakamista eri laitteiden välillä. Ohjelmistokehittäjille Vista esittelee .NET Framework 3.0 -ohjelmointirajapinnan, jonka tavoitteena on tehdä ohjelmien kehittämisestä selvästi helpompaa kuin perinteistä Windows API:a käyttäen.
Vistan mukana toimitettiin kuusi uutta OpenType-fonttia: Calibri, Cambria, Candara, Consolas, Constantia ja Corbel. Uusi käyttöliittymän fontti on Segoe UI.
Windowsin Aero-muotokieli levisi myös laajempaan käyttöön ja esimerkiksi webissä 2004–2013 yleistyneelle visuaaliselle tyylille on annettu jälkikäteen nimi Frutiger Aero viitaten Frutiger-fonttiin ja Windowsin Aero-tyyliin.
Muutokset aiempaan versioon > Grafiikka

Vistassa oli suuria muutoksia käyttöjärjestelmän grafiikkapuoleen.
Se sisälsi uuden toteutustavan näytönohjaimen ajureille, nimeltään Windows Display Driver Model (WDDM), aiemmin Longhorn Display Driver Model (LDDM).
WDDM ottaa haltuunsa näytönohjaimen ja tarjoaa sen sovelluksille halliten näyttömuistia ja suoritusaikaa ja jakaen ne sovellusten kesken. Sovellukset kilpailevat suoritusajasta 3D-kiihdytetyn työpöydän kanssa. Windowsin vanhaa GDI-rajapintaa käyttävät ohjelmat eivät enää hyödy näytönohjaimen kiihdytyksestä, vaan kaikki piirretään ohjelmistopohjaisesti. 3D-sovellukset piirtävät omaan kuvapuskuriinsa, jonka Desktop Windows Manager (DWM) piirtää ruudulle.
Vista ei tukenut OpenGL:aa, vaan sen käyttöön oli asennettava erillinen ajuri (kuten Windows XP:ssäkin), joka Microsoftin tarjoama ohjelmistopohjainen DirectX:n päällä pyörivä tai näytönohjainvalmistajan kehittämä kiihdytetty ajuri.
Microsoftin Direct3D:n kanssa kilpailevan 3D-rajapinnan OpenGL:n sanottiin hidastuvan merkittävästi Vistassa. Vaikutus ei niinkään näkynyt ammattiohjelmissa tai SPECviewperf-testiohjelmassa.
Sen sijaan pelitesteissä OpenGL:ää käyttävien pelien, kuten Quake 4:n hidastuminen oli jopa 30 % verrattuna Windows XP:hen.